Што тычыцца новых вучэбных дапаможнікаў па матэматыцы, то я ўваходзіла ў склад рабочай групы па напісанні вучэбнай праграмы. У праграму быў уключаны раздзел “Камбінаторыка і элементы тэорыі верагоднасці”, якога раней не было, і ў суаўтарстве з В.І.Бернікам і І.А.Бадзягіным выйшлі тры метадычкі для настаўнікаў. Яны атрымалі станоўчыя водзывы, і тады стала зразумела, што можна паспрабаваць прыняць удзел у напісанні вучэбных дапаможнікаў для вучняў.